cyanic-selkie/wikianc huggingface dataset:
Զորո
Զորրոյի կերպարը
Կերպարը առաջին անգամ հայտնվում է «Կապիստրանոյի անեծքը» արկածային վեպում, որը հրատարակվում է All Story Weekly ամսագրում 1919 թվականին։ Դոն Դիեգոն ազնվական ծագում ունեցող իսպանացի էր, որը բնակվում էր Իսպանական թագավորության գաղութ համարվող Կալիֆորնիայում և պաշտպանում էր բնակչությանը կոռումպացված տեղական իշխանավորներից։ Զորրոն ի սկզբանե արդարության մարտիկի կերպար էր։ Նա կրում էր սև թիկնոց, սոմբրերո, դիմակ, որը ամբողջությամբ ծածկում էր նրա դեմքը, իսկ որպես զենք նա օգտագործում էր ինչպես սուսերը, որով նա գրում էր հանրահայտ Z տառը, այնպես էլ ատրճանակ։ Զորրոյի կերպարը հաճախ ասոցացվում է Ռոբին Հուդի կերպարի հետ։
Արտաքին հղումներ
Կատեգորիա:Կերպարներ այբբենական կարգով Կատեգորիա:Ֆիլմերի հերոսներ
Կենսատեխնոլոգիան Հայաստանում
Կենսատեխնոլոգիան Հայաստանում, Կենսատեխնոլոգիայի զարգացումը Հայաստանում սկսվել է 1971 թվականից՝ Ս. Ալիխանյանի նախաձեռնությամբ Չարենցավանում հիմնադրված ԽՍՀՄ մանրէաբանության և բժշկական արդյունաբերության նախարարության Գենետիկայի ՀամԳՀԻ-ի հայկական մասնաճյուղում։ Մշակվել են բժշկության և սննդարդյունաբերության ոլորտներում կիրառվող բարձր մաքրության որոշ ամինաթթուների ստացման արդյունավետ արտադրական կենսատեխնոլոգիաներ։ Կազմակերպվել է արյան արհեստական փոխարինիչ «Պոլիամին» և «Պանամին» ամինաթթվային բնույթի դեղապատրաստուկների արտադրությունը։ 1980-ական թվականների վերջերին Կենսատեխնոլոգիայի ԳՀԻ-ում ստացվել են մի շարք Լ-ամինաթթուների (պրոլին, ալանին, վալին, լիզին, արգինին, հիստիդին և այլն ) բարձրակտիվ շտամ-արտադրիչներ, և մշակվել են ավելի քան 20 արտադրական տեխնոլոգիաների կանոնակարգեր (ռեգլամենտ)։ Հայաստանում արտադրված փորձնական նմուշներն իրենց որակով համապատասխանել են ներերակային սնուցման դեղամիջոցների համար պահանջվող միջազգային չափորոշիչներին։ Արտադրված ամինաթթուների հիման վրա պատրաստված «Պոլիամին» պատրաստուկի նմուշները փորձարկվել են նախակլինիկական և կլինիկական պայմաններում։
Ստացված արդյունքների հիման վրա ԽՍՀՄ որոշ հանրապետություններում (նաև Հայաստանում) կառուցվել են ներերակային սնուցման ներարկվող (ինֆուզիոն) լուծույթներ և ամինաթթվային այլ պատրաստուկներ արտադրող գործարաններ։ 2000 թվականից Աշոտ Սաղյանի ղեկավարությամբ կատարվել են մի շարք նոր կարևոր մշակումներ ինչպես ամինաթթուների արտադրության, այնպես էլ կենսատեխնոլոգիայի այլ ոլորտների՝ առողջապահության, գյուղատնտեսության, սննդարդյունաբերության, բնապահպանության և կենսաբանորեն ակտիվ նյութերի կենսանմանակային (կենսամիմետիկ) սինթեզի խնդիրների լուծման ուղղությամբ։ Կատարելագործվել և միջազգային չափանիշների են հասցվել մի շարք ամինաթթուների արտադրական շտամ-արտադրիչներ, մշակվել են բժշկական նշանակության Լ և D ամինաթթուների (ալանին, ասպարագինաթթու, պրոլին, տրիպտոֆան, մեթիոնին, լեյցին և այլն) մանրէաբան, արտադրության արդյունավետ, սննդարդյունաբերության ոլորտում կիրառվող խմորիչային պատրաստուկների (պեպսին, ամիլազ, գլյուկոամիլագ և այլն) արտադրական, միջատասպան և հակաբակտերիային նոր կենսապատրաստուկների, ինչպես նաև բույսերի աճի խթանիչների և կենսապարարտանյութերի ստացման արդյունավետ տեխնոլոգիաներ։ Մշակվել են էկոլոգիապես մաքուր օրգանական բնույթի Ազոտովիտ-1 և Ազոցեովիտ-1 կենսապարարտանյութերի արտադրական տեխնոլոգիաները, որոնք ներկայումս հաջողությամբ արտադրվում և իրացվում են Հայաստանում։
2010 թվականին Կենսատեխնոլոգիայի ԳՀԻ-ի և Մանրէաբանության ու մանրէների ավանդադրման կենտրոնի միավորմամբ ստեղծվել է ՀՀ ԳԱԱ «Հայկենսատեխնոլոգիա» գիտաարտադրական կենտրոնը, որտեղ մշակվում են կենսաբանորեն ակտիվ նյութերի ստացման եղանակներ և տեխնոլոգիաներ, ուսումնասիրվում մանրէաբանության ժամանակակից հիմնահարցեր, ավանդադրվում են նոր և գիտաարտադրական նշանակության հեռանկարային մանրէներ, իրականացվում կենսաահաբեկչության վտանգի կանխարգելմանն ու վնասազերծմանն ուղղված հիմնարար և կենսատեխնոլոգիայի ոլորտում կենսաբանորեն ակտիվ նյութերի արտադրական տեխնոլոգիաների մշակման ԳՀ աշխատանքներ։ Լուծվում են բժշկության, դեղագործության, գյուղատնտեսության, սննդարդյունաբերության, երկրագիտության և բնապահպանության ոլորտներում առկա կենսատեխնոլոգիական խնդիրներ։ «Հայկենսատեխնոլոգիա» գիտաարտադրական կենտրոնը համագործակցում է Նանտի և Փարիզ-Սյուդ (Ֆրանսիա), Օքսֆորդի և Ուելսի (Մեծ Բրիտանիա), Ռոստոկի (Գերմանիա) համալսարանների, Օրգանական կատալիզի ինստիտուտի և “Evonic/Degussa” (Գերմանիա), “Acros Organics” (Բելգիա) ֆիրմաների, ՌԳԱ Մարդու ուղեղի և Ա. Նեսմեյանովի անվան տարրօրգանական միացությունների ինստիտուտների հետ։
Կատեգորիա:Կենսատեխնոլոգիա Կատեգորիա:Գիտությունը Հայաստանում
Երևան (երգչախումբ)
Երգչախմբի հիմնադիրն էր Գրիգոր Գրիգորովը (Կիրկոր Կիրկորով) (1952-1960 թվականներինին՝ Կ․ Կարապետյանը)։ «Երևանը» մեծ դեր է կատարել հայ երգը սփյուռքահայության մեջ տարածելու, հայրենասիրությունը վառ պահելու գործում։ Բուլղարիայի փառատոներում մրցանակներ է շահել, արժանացել «Կիրիլ և Մեֆոդի» շքանշանի, «Ֆաշիզմից ազատագրման» 30 ամյակին նվիրված փառատոնում՝ ոսկե մեդալի։
Կատեգորիա:Երգչախմբեր
Դովբնևկա (գյուղ, Զենկովի շրջան)
Դովբնևկա (Довбнівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դովբնևկա գյուղում բնակվում էր 32 մարդ։ Բնակավայրը զբաղեցնում է 0,221 կմ² տարածք։ Բնակչության խտությունը կազմում էր 144,8 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
(7983) Ֆեստին
(7983) Ֆեստին (Festin), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 16-ին Կլաս-Ինգվար Լագերկվիստի կողմից Լա Սիլյայում ։
Միջին հեռավորությունը Արեգակից կազմում է 2,16106 ա. մ., առավելագույնը մոտենում է 2,077 ա. մ. հեռավորության վրա և հեռանում 2,2451 ա. մ. ։ Արեգակի շուրջ մեկ ամբողջական պտույտ է կատարում 1160,38 երկրային օրվա ընթացքում, իր ուղեծրով շարժվելով միջինում 0,310244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,9° անկյուն։
Խաղողի թերապիա
Խաղողի թերապիա կամ խաղողի դիետա, որը նաև հայտնի է որպես ամպելոթերապիա, թերապիա, սննդակարգ, դիետա, որը ներառում է սննդի մեջ մեծ քանակությամբ խաղողի օգտագործում, ներառյալ սերմերի, որթատունկի մասերի, նաև տերևների օգտագործում, որպես այլընտրանքային բժշկության ձև։ Հայեցակարգը մշակվել է 19-րդ դարում Գերմանիայի գինեգործական շրջանների բուժավայրերում, ինչպիսիք են Բադ Դյուրկհեյմը, Մերանոն կամ Պրեսբուրգում ։
Խաղողի թերապիայով բուժման կողմնակիցները վստահեցնում են, որ այն կարող է բուժել գրեթե ցանկացած տեսակի հիվանդություններ, օրինակ. դիսպեպսիա, հիստերիա, թութք, լյարդի հիվանդություններ, շնչառական հիվանդություններ, մաշկային հիվանդություններ, հոդատապ, նաև կարող է բուժել արյան բարձր ճնշումը, աչքի հիվանդությունները կամ ալեհեր մազերը ։
Հայեցակարգը չունի գիտական հիմք և համարվում է շառլատանություն այնպիսի գիտական հաստատությունների կողմից, ինչպիսին է Ամերիկյան քաղցկեղի միությունը ։
Օգտակարություն
Խաղողի թերապիան որոշ առումով ենթադրում է, որ խաղողի բաղադրիչների օգտագործումը կարող է ապահովել անսովոր թերապևտիկ կամ սննդային օգուտներ։ Այնուամենայնիվ, խաղողի օգտագործումը անհայտ ազդեցություն ունի սրտանոթային հիվանդությունների և այլ հիվանդությունների խնդրում, ինչպիսիք են մետաբոլիկ համախտանիշը ։ Այլընտրանքային բժշկության մասնագետները խորհուրդ են տվել խաղող և որթատունկի մասեր՝ տարբեր հիվանդությունների բուժման համար, սակայն նման ազդեցության որևէ կլինիկական ապացույց չկա ։
Խաղողի կնճեռը (չեչ, քուսպ) պարունակում է տարբեր միկրոէլեմենտներ, սակայն կնճեռից ստացված ալյուրը ունի սննդանյութերի փոփոխական պարունակություն՝ պայմանավորված վերամշակման, չորացման և պահպանման պայմաններով ։ Հում խաղողը հիմնականում զուրկ է սննդային օգուտներից, բացառությամբ չափավոր քանակությամբ ածխաջրերի և վիտամին K-ի (տես խաղողի օգտագործում)։
Խաղողի կորիզներից և խաղողի կեղևից արդյունահանված պրոանտոցիանիդինները, անտոցիանինները և ռեսվերատրոլը գտնվում են հիմնական հետազոտության տակ՝ իրենց հնարավոր կենսաբանական ազդեցության համար։ Կնճեռը պարունակում է նաև օրգանական թթուներ (գինեթթու կամ խաղողաթթու, խնձորաթթու, կիտրոնաթթու, տանինաթթու (դաբաղանյութ)), սակայն առողջության վրա այս ֆիտոքիմիկատների ազդեցության որևէ ապացույց չկա ։
Պատմություն
Խաղողի սննդակարգի մասին փաստաթղթավորում առաջին անգամ հայտնաբերվել է Գերմանիայի Բադ Դյուրկհեյմ խաղողագործական քաղաքի ընտանեկան բժիշկ Վեյթ Կաուֆմանի հրապարակումում, որը կոչվում է «Die Traubenkur in Dürkheim a.d. Haardt» (Խաղողի բուժման դասընթաց Դյուրկհեյմում, Հաարդտ գետում) (1856) ։ Կաուֆմանը լավ հայտնի էր իր տարածքում և ախտաբան Ռուդոլֆ Վիրխովի (1821-1902) անձնական ընկերն էր, ով պարբերաբար բուժում էր անցնում նրա մոտ։
ԽՍՀՄ-ում խաղողի բուժման սկզբունքները մշակվել են 1920-ական թվականներին Սեմաշկոյի ինստիտուտի (Յալթա) մի խումբ բժիշկների կողմից՝ Ա.Վ. Դյակովի գլխավորությամբ ։ Ամպելոթերապիան առաջարկվում է այլընտրանքային բժշկության կլինիկաներում և առողջարաններում, մասնավորապես Եվրոպայում, գինոթերապիայի հետ միասին (կոսմետիկ բուժում, որը ներառում է խաղողը մաշկին քսելը)։ Հարավաֆրիկացի բուժքույր Յոհաննա Բրանդտը տարածել է խաղողի դիետան որպես քաղցկեղի բուժման միջոց 1925 թվականից։ Նա իր «Խաղողի բուժումը» գրքով հրապարակել է մոտ քսան բրոշյուր առողջական խնդիրների բնական միջոցների մասին, որը, ինչպես ասում են, գրվել է այն բանից հետո, երբ Բրանդտը բուժել է իրեն ստամոքսի քաղցկեղից՝ հետևելով այդ սննդակարգին ։ Գիրքը վերահրատարակվել է 1989 թվականին որպես «Ինչպես հաղթահարել քաղցկեղը, բնականորեն», որում ներառվել է Բրանդտի աշխատանքի մասին Բենեդիկտ Լուստի աջակցական խոսքը, որին սովորաբար անվանում են «նատուրոպաթիայի հայր» ։
Թեև խաղողի կեղևում պարունակվող ռեսվերատրոլը սովորաբար օգտագործվում է որպես սննդային հավելում և ուսումնասիրվել է մարդկանց վրա փորձարկումներում այն քանակությամբ, որն ավելի շատ է, քան կարմիր գինի խմելով կարելի է ընդունել, ապացուցողական բժշկությամբ հաստատված չէ, որ ռեսվերատրոլը որևէ կերպ ազդում է սրտանոթային հիվանդությունների ռիսկի գործոնների վրա ։ Խաղողի թերապիայի ջատագովները պնդում են, որ խաղողի ֆիտոքիմիկատներն արգելակում են քաղցկեղի, արթրիտի կամ շաքարախտի զարգացումը, սակայն նման ազդեցության մասին գիտական ապացույցներ չկան ։
Բուժումներ
Վեյտ Կաուֆմանի առաջարկած դիետան խորհուրդ է տալիս օրական մի քանի ֆունտ թարմ քաղած խաղող ուտել՝ այն 4 բաժինների բաժանած՝ զուգորդելով զբոսանքների, սպորտի և թեթև առողջ սնունդի հետ, երեքից վեց շաբաթվա ընթացքում բժշկական անձնակազմի կողմից վերահսկվող բուժավայրում ։ Յոհաննա Բրանդտի առաջարկած դիետան խորհուրդ էր տալիս երկու-երեք օր ծոմ պահել՝ միայն սառը ջուր օգտագործել, որից հետո հաջորդել միայն խաղողի և ջրի դիետա մեկից երկու շաբաթ՝ օրական յոթ անգամյա սնունդով։ Որից հետո սննդակարգը լրացնել թարմ մրգերով, լոլիկով և մածունով կամ կաթնաշոռով, որին էլ հաջորդել հում բանջարեղենը ։
Արտաքին հղումներ
Կատեգորիա:Կեղծ գիտություն Կատեգորիա:Խաղողագործություն Կատեգորիա:Այլընտրանքային բժշկություն Կատեգորիա:Թերապիա
Սյուրտե
Սյուրտե (Сюрте), գյուղ Ուկրաինայի Անդրկարպատյան մարզի Ուժգորոդի շրջանում։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1329 թվականին հիմնադրված բնակավայրեր
Նիրվանա (այլ կիրառումներ)
Նիրվանա անվանումը կարող է ունենալ հետևյալ կիրառումները․
Շարիպովո (գյուղ, Կուշնարենկովսկի շրջան)
Շարիպովո (Шарипово, Шәрип), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 581 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Դմիտրի Կուզնեցով
Դմիտրի Կուզնեցով (Дмитрий Кузнецов), ռուս (խորհրդային) ֆուտբոլիստ, պաշտպան և կիսապաշտպան։ ԽՍՀՄ Սպորտի վարպետ (1984)։ Ֆուտբոլային մարզիչ կատեգորիա А (2016) ։ Ղազախստանի «Իրտիշ» ֆուտբոլային ակումբ գլխավոր մարզչի օգնական։
Ակումբային
Դմիտրի Կուզնեցովը յոթ տարեկանից ֆուտբոլ է խաղացել իրենց բակում, 11 տարեկանում մասնակցել է «Լուժնիկ» ակումբի սեկցիային՝ եղբայրներ Յուրի և Նիկոլայ Սավիչևների հետ, որոնց հետ սովորել է նույն դասարանում։ Միասին դարձել են Մոսկվայի յոթակի չեմպիոններ։ 1982-1983 թվականին խաղացել են երկրորդ լիգայում։ 1984 թվականին հայտնվել է ԲԿՄԱ-ի երկրորդ կազմում և երկու խաղերից հետո սկսել է հանդես գալ Յուրի Մորոզովի մարզաշապիկով։
1991 թվականին Կուզնեցովը հրավիրվել է անգլիական «Էվերթոնը», «Բլեքբեռնը» և իտալական «Վերոնան», սակայն 1992 թվականի սկզբին տեղափոխվել է իսպանական «Էսպանյոլ», որտեղ արդեն խաղացել են նախկին «բանակայիններ»՝ Գալյամինը, Կորնեյովն ու Մոխը։ Առաջին իսկ խաղում գոլ է խփել «Օվիեդոյի» դարպասը։ Սկզբում խաղացել է 5-րդ պլյուսային ոսկրային կոտրվածքով, որը ստացել է դեկտեմբերի 16-ին, չնայած դրան, ակումբի հետ կնքել է երեք տարվա պայմանագիր։ 1992 թվականի ամռանը հանդես է եկել ԲԿՄԱ-ում այն պատճառով, որ «Էսպանյոլի» համար վճարած միլիոն դոլարից մոսկովյան ակումբը ստացել է ընդամենը 200 հազար դոլար, մնացածը գողացել է գործակալը։ Յոթ խաղում խփել է հինգ գոլ։
1995 թվականին տեղափոխվել է Սեգունդայի «Լերիդա» ակումբ, այնուհետև խաղացել է «Ալավեսում» (Վիտորիա) և «Օսասունայում» (Պամպլոնա)։ 1997 թվականին կրկին վերադարձավ ԲԿՄԱ, իսկ հաջորդ մրցաշրջանի կեսին վարձավճարով հանդես եկավ Տուլայի «Արսենալում»։ Հանդես է եկել նաև Նիժնի Նովգորոդի «Լոկոմոտիվում» (1999), Սարատովի «Սոկոլում» (2000-2001), Մոսկվայի «Տորպեդո-ԶԻԼՈՒՄ» (2002), Աստրախանի «Վոլգար-Գազպրոմում» (2002)։
Հավաքականում
ԽՍՀՄ, ԱՊՀ և Ռուսաստանի հավաքականների ֆուտբոլիստ։ ԱՊՀ հավաքականի կազմում մասնակցել է 1992 թվականի Եվրոպայի առաջնությանը, Ռուսաստանի հավաքականի կազմում մասնակցել է 1994 թվականի աշխարհի առաջնությանը։
Մարզչական
2007 թվականի դեկտեմբերին նշանակվել է «Նիժնի Նովգորոդ» ֆուտբոլային ակումբի գլխավոր մարզիչ ։ Սակայն արդեն 2008 թվականի փետրվարին Կուզնեցովին այդ պաշտոնում փոխարինել է Իլյա Ցիմբալարը ։
Վերջին շրջանում խաղացել է ֆուտբոլի վետերանների թիմերի տարբեր մրցաշարերում։
2014-2015 թվականներին աշխատել է Կազանի «Ռուբինում» որպես մարզիչ Ռինատ Բիլյալետդինովի թիմում, այնուհետև 2015/2016 մրցաշրջանում՝ Վալերի Չալոգոյի թիմում։ 2016 թվականի մայիսից աշխատել է իսպանացի Խավիեր Գրասիայի հետ։ 2017 թվականի հունիսին իսպանացի մարզիչի հեռանալուց հետո Կուզնեցովի հետ պայմանագիրը ևս չի երկարաձգվել ։
2017 թվականի դեկտեմբերի 29-ին պայմանագիր է կնքել Ղազախստանի «Իրտիշ» ակումբի գլխավոր մարզիչ Պավլոդարի հետ, ով գլխավոր մարզիչ է նշանակել 32-ամյա իսպանացի մասնագետ Խերարդ Նուս Կազանովային ։ 2018 թվականի ապրիլի 28-ին «Կայրաթից» կրած պարտությունից հետո իսպանացին հեռացվել է զբաղեցրած պաշտոնից, նրա տեղը ժամանակավորապես զբաղեցրել է Կուզնեցովը, իսկ հունիսի սկզբին նշանակվել է գլխավոր մարզիչ ։ Սակայն պարզվել է, որ Կուզնեցովը չունի PRO մարզչական աստիճան և չի կարող հայտավորվել Եվրոպայի լիգայում որպես գլխավոր մարզիչ ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Խորհրդային ֆուտբոլիստներ
Ֆիմա Ժիգանեց
Ֆիմա Ժիգանեց (Фи́ма Жигане́ц, իսկական անունը՝ Ալեքսանդր Անատոլևիչ Սիդորով Алекса́ндр Анато́льевич Си́доров, ), խորհրդային ռուս լրագրող, բանասեր, գրող, բանաստեղծ, թարգմանիչ ։
Կենսագրություն
Ալեքսանդր Սիդորովը ծնվել է 1956 թվականի ապրիլի 30-ին Դոնի Ռոստովի ծայրամասում, որն այն ժամանակ կոչվում էր Միրնի ավան ։ Հայրը՝ Անատոլի Եֆիմովիչը, Երկրորդ աշխարհամարտի պատճառով չի կարողացել ստանալ միջնակարգ կրթություն և աշխատել է որպես կոշիկի արհեստանոցի վարպետ ։ Մայրը ոչ մի տեղ չի սովորել, բայց միևնույն ժամանակ եղել է քաղաքային բանահյուսության, ասացվածքների վարպետ։ Չնայած դրան, ընտանիքում մեծապես գնահատվում էր գիտելիքը։
Դեռևս դպրոցում սովորելու տարիներին Սիդորովը մտադրվել էր լրագրող դառնալ, ուստի 1979 թվականին ավարտել է Ռոստովի պետական համալսարանի բանասիրական ֆակուլտետի ժուռնալիստիկայի բաժինը ։
Համալսարանն ավարտելուց հետո, ազատ բաշխման պատճառով, տարվա ընթացքում չի կարողացել մասնագիտությամբ աշխատանք գտնել և, հետևաբար, աշխատել է տարածաշրջանային «Կրասնոյե զնամյա» ռազմական թերթում՝ որպես թողարկման խմբագիր, մինչև խմբագրությունը ստացել է դատապարտյալների համար մարզային «Խղճի ձայն» թերթի առաջին համարը, որին անհրաժեշտ էր լրագրող, իսկ հիմնադիրը ԽՍՀՄ ՆԳՆ-ն խոստացել էր տրամադրել բնակարան, որի կարիքն ունեին Սիդորովը, նրա կինը և նրանց երկամյա որդին։
1981 թվականին դարձել է ԽՍՀՄ ժուռնալիստների միության անդամ ։
1987 թվականին համալրել է ԽՄԿԿ շարքերը ։
Պատժիչ համակարգից ազատվելուց հետո եղել է «Մոսկովսկի կոմսոմոլեց-Յուգ» թերթի խմբագիրը (1998-1999), «Սևոդնյա» թերթի սեփական թղթակիցը (1999 թվականից), Ռոստովի մարզ «Գազետա» թերթի սեփական թղթակիցը, ինչպես նաև տարածաշրջանային «Յոթերորդ մայրաքաղաք» անկախ թերթ բաժնի խմբագիր, Ռուսաստանի հարավի «Հարավային թղթակից» թերթի թղթակիցը, «Ինտերֆաքս-Ռուսաստան», Բի-Բի-Սիի ռուսական ծառայության և Ֆրանս-պրես լրատվական գործակալությունների Հարավային Ռուսաստանի սեփական թղթակիցը ։
Հանդիսանում է «Նաշե վրեմյա» թերթի թղթակից ։
Հանդես է եկել որպես «Մարտիկ» և «Զոնա» հեռուստասերիալների խորհրդատու ։
1978 թվականին ամուսնացել է, ունի որդի (ծնվ. 1978) և թոռ։
Ստեղծագործական գործունեություն
Ֆիմա Ժիգանեցն առավել հայտնի է գողական ժարգոնի ուսումնասիրություններով և Ֆրանսուա Վիյոնի, Ռեդյարդ Քիփլինգի, Իվան Կռիլովի, Միխայիլ Լերմոնտովի, Վլադիմիր Մայակովսկու, Ալեքսանդր Պուշկինի և Ուիլյամ Շեքսպիրի դասական ստեղծագործությունների թարգմանություններով ։
Որպես բանասեր` Սիդորովը միշտ հետաքրքրված էր գրականության դասականների ուսումնասիրությամբ, մասնավորապես Վիլյամ Շեքսպիրի «Համլետ» պիեսը, և Դոնի Ռոստովում գտնվող գրախանութ իր այցերից մեկի ժամանակ Սիդորովը ձեռք բերեց «այս ողբերգության թարգմանությունների ժողովածուն ռուսերեն, որի հավելվածում առկա էր «Լինել թե չլինել» հայտնի մենախոսության մեկ ու կես տասնյակ թարգմանություն, մտածեց «այդպիսի խորը փիլիսոփայական մենախոսությունը «թարգմանել» ռուսերեն գողական ժարգոնով» և որոշեց փորձել այն։
Ըստ Սիդորովի` Ֆիմա Ժիգանեց կեղծանունը («ոչ թե կեղծանուն, այլ գրական դիմակ») առաջացել է, երբ նա «Ռուսաստանի հարավային շրջանի ռազմական լրատու» թերթի իր գործընկերների խնդրանքով ներկայացրել է իր որոշ թարգմանություններ, որոնց հետ ծանոթանալուց հետո «նրանք հիացել են և խորհուրդ տվել մի փոքրիկ գիրք հրատարարկել տպարանում»։ Ավելի վաղ Սիդորովը իրական անվան տակ հրատարակել էր «Գողական և ճամբարային ժարգոնի բառարան»։ «Հարավային Ֆենյան» համարվում էր ներքին ծառայության մայոր և «թերթի խմբագիր էր, որը նպատակ ուներ վերադաստիարակել և ուղղել հանցագործներին», նա «ուներ փորձառու խռովարարի և ընդդիմադիրի աննախանձելի  հեղինակություն, ով «խաղեր էր տալիս դատապարտյալների հետ», հրապարակել նման գիրք՝ իր իսկական անվան տակ, դա նշանակում էր թշնամիներին  հարմար հնարավորություն ընձեռել։ Ելնելով այն հանգամանքից, որ «թարգմանությունների բնույթը ենթադրում էր ինչ որ բան զվարճալի և միևնույն ժամանակ քաջարի», Սիդորովը եկել էր այն եզրակացության, որ որպես ազգանուն կարելի է վերցնել «ժիգան-խիզախ, ջերմ, անխոհեմ մարդ» ժարգոնային արտահայտությունը, որը կրճատվեց` դառնալով Ժիգանեց։ Իսկ անուն ընտրելու կարիք չկար, քանի որ, ինչպես նշում է Սիդորովը, «հայրական կողմից իր հանգուցյալ պապին կոչում էին Եֆիմ Մատվեևիչ»։
Բացի գողական ժարգոնն ուսումնասիրելուց, Ֆիմա Ժիգանեցը զբաղվում էր գրականագիտական գործունեությամբ, աշխատելով, Միխայիլ Բուլգակովի «Վարպետը և Մարգարիտան» վեպի հետազոտության վրա «Սատանան և բոլորը, բոլորը, բոլորը» աշխատանքային վերնագրի ներքո։ Զբաղվում էր պուշկինագիտությամբ։ Հավաքում էր նյութեր Շեքսպիրի «Համլետի» հիմնական ուսումնասիրության վրա աշխատելու համար։
Նա բանավիճում էր «Խաղաղ Դոնի» հեղինակային իրավունքի հետ կապված «Միխայիլ Շոլոխովին մերկացնողներից մեկի հետ»։ Թարգմանում է գերմանական դասական էպիգրամը, ինչպես նաև հատվածներ Գյոթեի «Ֆաուստից»։ Նա իր կյանքի երազանքն է համարում ստեղծել «Վելիկոռուսական լեզվի գողական բացատրական բառարան» և «Ռուս ժողովրդի գողերի առակներն ու ասացվածքները» ։
Հայացքներ և հետաքրքրություններ
Ֆիմա Ժիգանեցի սիրած ստեղծագործություններից են Ֆրանսուա Ռաբլեի «Գարգանտյուա և Պանտագրյուելը», Յարոսլավ Հաշեկի «Քաջարի զինվոր Շվեյկը», Ֆեոդոր Դոստոևսկու «Կարամազով եղբայրները» և Ստրուգացկի եղբայրների «Երկուշաբթին սկսվում է շաբաթ օրը»։
Սիրած բանաստեղծը Նիկոլայ Գումիլյովն է, գրողը Ֆեոդոր Դոստոևսկին։
Սիրելի կոմպոզիտորներից են` Անտոնիո Վիվալդին, Վոլֆգանգ Ամադեուս Մոցարտը, Պյոտր Չայկովսկին, Ֆրեդերիկ Շոպենը։
Սիրած նկարիչներից են` Սանդրո Բոտիչելլին, Դիեգո Վելասկեսը, Անդրեյ Ռուբլյովը, ինչպես նաև «գրեթե բոլոր» իմպրեսիոնիստներն ու պոստիմպրեսիոնիստները։ «Արվեստի աշխարհ» ասոցիացիայի ներկայացուցիչները, այդ թվում «հատկապես Դոբուժինսկին, Բենուան»։ Նրան շատ էր դուր գալիս Պաբլո Պիկասոյի, Կազիմիր Մալևիչի, Մարկ Շագալի ստեղծագործությունները, ինչպես  նաև «Սիկեյրոսը և Ռիվերան, շատ առումներով հետաքրքիր էր նաև Միխայիլ Շեմյակինը»։ Նա իր ուսուցիչներից էր համարում Վլադիմիր Դալին, Վլադիմիր Մոկիենկոյին և Անդրեյ Սինյավսկուն։
Արտաքին հղումներ
Կատեգորիա:ԽՍՀՄ ժուռնալիստների միության անդամներ Կատեգորիա:Ռուս բանասերներ Կատեգորիա:Խորհրդային բանասերներ Կատեգորիա:Ռուս բանաստեղծներ Կատեգորիա:Ռուս լրագրողներ Կատեգորիա:Ռուս թարգմանիչներ Կատեգորիա:Ռոստովի պետական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Ռուս գրողներ Կատեգորիա:Գրական կեղծանուններով հայտնի հեղինակներ Կատեգորիա:Բանաստեղծներ այբբենական կարգով
Երևանի տպագրություն
Երևանի տպագրություն, առաջին տպարանը հիմնել է Զ․ Հակոբյանցը 1876 թվականին։ Հետագայում նրան ընկերակցել է Է․ Տեր-Գրիգորյանը։
Տպարանային գործը Հայաստանում
1880 թվականին տպարանը անցել է վերջինիս և գործել մինչև 1910-ական թվականները։ Առաջին հրատարակությունը Է․ Տեր-Գրիգորյանի «Թռչնիկ» (1876) բանաստեղծությունների ժողովածուն էր։ Տպագրվել են նաև նույն հեղինակի ինքնուրույն և թարգմանական շուրջ երեք տասնյակ կատակերգությունները, վոդևիլները, հրապարակախոսական գործերը, Խ․ Ստեփանեի «Հայկական աշխարհ»-ի վերջին համարը (1879), Երևանի առաջին պարբերական ՝ «Պսակ»-ի, 1880 թվականի համարները, «Երևանի հայտարարություններ» երգիծաթերթը։
Մեզոնսել լա Ժուրդան
Մեզոնսել լա Ժուրդան (Maisoncelles-la-Jourdan), համայնք Ֆրանսիայի Ստորին Նորմանդիա մարզի Կալվադոս գավառում ։
Երևանի տպագրություն
Զարգացում
1881 թվականին Վ․ Պապաջանյանը հիմնել է երկրորդ տպարանը, ուր, բացի «Պսակ»-ից, տպագրել է Լ․ Տիգրանյանի «Առողջապահական թերթ»-ը։ Մինչև դարավերջ բացվել են նաև Ս․ Գուլամիրյանցի և Թ․ էդելունսի տպարանները։ Երևանում տպագրության հետագա աշխուժացումը կապված է 1905 թվականի հեղափոխության հետ, երբ տարբեր կուսակցություններ, խմբավորումներ, ընկերություններ ստեղծեցին իրենց տպարաններն ու հրատարակչական մարմինները։ 1907-1920 թվականներին ավելի քան մեկ տասնյակ տպարաններից ամենախոշորներն էին «Լույս»-ը, «Կուլտուրա»-ն, «Ուրարտիա»-ն, որոնք տպագրել են երեսուն անուն թերթ ու ամսագիր, հասարակական, գրական, գյուղատնտեսական, բժշկական, մանկավարժական գրքեր ու գրքույկներ։
Մեզոնսել լա Ժուրդան
Բնակչությունը 2008 թվականի դրությամբ կազմում է 471 մարդ, բնակչության խտությունը` 34.79 մարդ/կմ²։ Բնակավայրը զբաղեցնում է 13.54 կմ² տարածք։
Երևանի տպագրություն
Երևանի տպագրության խորհրդային իշխանության օրոք
Երևանի տպագրության վերելքը սկսվել է խորհրդային իշխանության օրոք։ ՀԽՍՀ կառավարումթյան դեկրետով 1920 թվականի դեկտեմբերի 20-ին տպարանները պետականացվեցին ու հանձնվեցին Լուսժողկոմատի տնօրինությանը։ 1921 թվականին հիմնադրվեց Հայաստանի պետական հրատարակչությունը (Հայպետհրատ)։ Հետագայում տպարաններն անցան ՀԽՍՀ ժողտնտխորհի պոլիգրաֆտրեստի, ապա Մինիստրների սովետին կից՝ պոլիգրաֆտրեստի արդյունաբերության ու հրատարակչությունների և պոլիգրաֆարտադրության գլխավոր վարչության ենթակայությանը։
Մեզոնսել լա Ժուրդան
2016 թվականի հունվարից Վիր, Կուլոնս, Ռուլուր, Սեն Ժերմեն դը Տալվանդ լա Լանդ Վոմոն, Տրութմե լը Գրան, Տրութմե լը Պետի և Վոդրի համայնքների հետ միասին հանդիսանում է Վիր Նորմանդի համայնքի մաս։
Երևանի տպագրություն
Երևանի տպագրության խորհրդային իշխանության օրոք
1964 թվականին կազմակերպվեց ՀԽՍՀ Մինիստրների սովետի մամուլի պետական կոմիտեն՝ Հրատարակչությունների, պոլիգրաֆիայի և գրքի առևտրի գործերի պետական կոմիտե, որին անցավ տպագրական հրատարակչական գործի ղեկավարությունը։ Պոլիգրաֆիական խոշոր ձեռնարկություններ Հակոբ Մեղապարտի անվան պոլիգրաֆկոմբինատը և մյուս տպարանները, որոնք տպագրում են ՀԽՍՀ-ում լույս տեսնող գրքերն ու ամսագրերը, հագեցված են ժամանակակից մեքենասարքավորումներով։
Տպագրական կարողություն
Պոլիգրաֆկոմբինատի մեկ օրվա տպագրական կարողությունը երեք հարյուր հիսուն հազար տպածո թերթ է։ Պոլիգրաֆկոմբինատում էր տպագրվում Հայկական խորհրդային հանրագիտարանը։ Շատ գրքերի տպաքանակը երեսունից հիսուն հազար Է, իսկ պարբերականներինը՝ մինչև հարյուր հազար։ ՀԿԿ Կենտկոմի հրատարակչության մասնագիտացված տպարանում են տպագրվում Երևանում լույս տեսնող գրեթե բոլոր լրագրերն ու շուրջ տաս ամսագիր, «Правда», «Известия», «Комсомольская правда» թերթերի՝ ՀԽՍՀ-ում տարածվող տպաքանակը։ ՀԽՍՀ Մինիստրների սովետի և Երևանի քաղաքային սովետի տպարաններում գերազանցապես տպագրվում են գերատեսչական բնույթի գրականություն, բլանկներ, հայտարարություններ, աֆիշներ։ ՀԽՍՀ ԳԱ տպարանը տարեկան տպագրում է հարյուր ութսուն անուն գիրք՝ երեք հարյուր հազար ընդհանուր տպաքանակով, Երևանի պետական համալսարանի տպարանը՝ շուրջ վաթսունից յոթանասուն անուն գիտական, գրական-բանասիրական ուսումնասիրություններ, ուսումնական ձեռնարկներ, ծրագրեր, պարբերականներ։
Մեզոնսել լա Ժուրդան
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Երևանի տպագրություն
Տպագրական կարողություն
Իրենց տպարաններն ունեն նաև Երևանի որոշ բարձրագույն ուսումնական հաստատություններ, մի շարք ֆաբրիկա-գործարանային ձեռնարկություններ։ Ներկայումս Երևանում գործում են քսանից ավելի խոշոր ու միշին կարողության տպարաններ։
Մեզոնսել լա Ժուրդան
Տնտեսություն
2010 թվականին ուներ 302 աշխատունակ (15-64 տարեկան) բնակիչ, որոնցից ակտիվ էին 232-ը, իսկ ոչ ակտիվները` 70։ Ակտիվության ցուցանիշը կազմում է 76,8 %։ 232 աշխատունակ մարդկանցից աշխատել է 223 անձ (116 տղամարդ և 107 կին)։ Գործազուրկ են եղել 9 անձ (3 տղամարդ և 6 կին)։ 70 անաշխատունակներից 22-ը եղել են աշակերտներ կամ ուսանողներ, 33-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Երևանի տպագրություն
Գրականություն
Կատեգորիա:Հայաստանի տպարաններ Կատեգորիա:Հայկական տպագրություն Կատեգորիա:Երևանի տպագրատներ
Կարպինետո Ռոմանո
Կարպինետո Ռոմանո (Carpineto Romano, Carpineto Romano) քաղաք Իտալիայում, տեղակայված է Լացիո մարզի Հռոմ գավառում
Բնակչությունը կազմում է 4931 մարդ, խտությունը կազմում է 59 մարդ/քառ. կմ։ Զբաղեցնում է 84 քառ. կմ տարածք։ Փոստային ինդեքս — 032, հեռախոսային կոդ — 06.
Քաղաքապետ - Կուիրինո Բրիգանտի։ Այստեղ ծնվել է Պապ Լեո XIII-ը։
1941
Մահեր
Կատեգորիա:1941 Կատեգորիա:Տարեթվեր
Ֆորտունա (հեռուստաընկերություն)
Ֆորտունա, Լոռու մարզային հեռուստաընկերություն։ Հեռարձակվում է Լոռու մարզի 6 քաղաքներում (Վանաձոր, Ալավերդի, Սպիտակ, Տաշիր Ստեփանավան, Ախթալա) և նրանց հարակից գյուղերում։ Ալիքի հիմնադիր և ներկայիս գլխավոր տնօրենն է Կարեն Արշակյանը։ Եթեր է հեռարձակվում 1993 թվականից։ 2011 թ.-ի հունվարի 10-ից Լոռու մարզում 29, 35, 39, 40, 41, 43 դեցիմետրային ալիքներով։ Հեռուստաալիքը ներկայացնում է լրատվական, հասարակական, քաղաքական, մշակութային, կրոնական, սպորտային, երիտասարդական, ժամանցային հաղորդումներ։ 1999 թվականին «IFES» ընտրական համակարգերի միջազգային հաստատության կողմից արժանացել է շնորհակալագրի՝ ՀՀ Ազգային ժողովի ընտրությունները լավագույնս լուսաբանելու համար։ 2005 թ. սեպտեմբերին Յալթայում կայացած 6-րդ միջազգային հեռուստակինո «Միասին» փառատոնում արժանացել է գլխավոր մրցանակի՝ «Տեղական ժամանակ» անվանակարգում։ Հեռուստաընկերությունը 2010 թվականին մասնակցելով հեռուստատեսության և ռադիոյի ազգային հանձնաժողովի կողմից հայտարարված թվային հեռարձակման ցանցի միջոցով տարածքային սփռման ընդհանուր ուղվածության և տվյալ տարածքի բնակչության հետաքրքրությունները բավարարող հեռուստածրագրերի եթերային հեռարձակումն իրականացնելու թիվ 17 մրցույթին, 16.12.2010 թվականին ճանաչվել է հաղթող և 19.07.2011-ից սկսել է հեռարձակվել Լոռու մարզում ։ Պոտենցիալ հեռուստադիտողների թիվը շուրջ 230.000 է։
Ծանոթագրություններ
Կատեգորիա:Հայաստանի հեռուստաընկերություններ Կատեգորիա:Հայաստանի հեռուստաալիքներ
Շարիպովո (գյուղ, Ուչալինսկի շրջան)
Շարիպովո (Шарипово, Шәрип), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ուչալինսկի շրջանի բնակավայրեր
Լիզա Վիկարի
Լիզա Վիկարի (Lisa Vicari, ), գերմանացի դերասանուհի։ Հայտնի է դարձել Նեթֆլիքսի «Խավար» հեռուստասերիալում Մարթա Նիլսենի և Նեթֆլիքսի «Իզի և Օսսի» ֆիլմում Իզիի դերերով։
Կենսագրություն
Վիկարին ծնվել է 1997 թվականին Մյունխենում՝ բժիշկների ընտանիքում ։ 10 տարեկան հասակում նա մասնակցել է իմպրովիզացիոն թատրոնի դասընթացներին և դրանից կարճ ժամանակ անց նկարահանվել է իր առաջին կարճամետրաժ «Tunnelblicke» ֆիլմում։ 2010 թվականին նկարահանվել է մանկական «Hanni & Nanni» ֆիլմում։ Հաջորդ տարի պոստապոկալիպտիկ «Դժոխք» ֆիլմում խաղացել է Լեոնիի դերը։ 2017 թվականին Վիկարին գլխավոր դերում նկարահանվել է Խալեդ Քիսարի «Լունա» ֆիլմում, որում նա մարմնավորում է դեռահասի, որի հայրը գաղտնի ռուս գործակալ է և որի ընտանիքը ոչնչացվում է նրա աչքի առաջ ։ 2017 թվականից մինչև 2020 թվականը Նեթֆլիքսի գիտաֆանտաստիկ «Խավար» հեռուստասերիալում նա մարմնավորել է Մարթա Նիլսենին, որը Յոնասի սիրելին էր և անհետ կորած Միքելի քույրը ։ Վիկարին Պոտսդամում սովորում է մեդիա գիտություն ։
2020 թվականին Նեթֆլիքսի գերմանական առաջին ֆիլմերից մեկում՝ «Իզի և Օսսի» ռոմանտիկ կատակերգությունում, Վիկարին խաղացել է Իզիի՝ միլիարդատիրոջ դստեր դերը ։
Արտաքին հղումներ
Կատեգորիա:Գերմանացի կինոդերասանուհիներ Կատեգորիա:Գերմանացի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:20-րդ դարի գերմանացիներ Կատեգորիա:Երեխա դերասաններ
Նիկողոս Բալյան
Կենսագրություն
Նիկողոս Բալյանը ծնվել է 1826 թվականին Ստամբուլում։ Ճարտարապետ Կարապետ Բալյանի չորս որդիներից ավագն է եղել ։ Ճարտարապետներ էին նաև նրա Սարգիս, Հակոբ և Սիմոն եղբայրները։
Նիկողոսը մահացել է Ստամբուլում, 32 տարեկանում տիֆից։ Նիկողոսի որդին՝ Լևոն Բալյանը, շարունակել է հոր մասնագիտությունը։
Ծանոթագրություններ
Կատեգորիա:Ճարտարագետներ Կատեգորիա:Կոստանդնուպոլիս քաղաքում ծնվածներ Կատեգորիա:Հայ ճարտարապետներ Կատեգորիա:Հայերն Օսմանյան կայսրությունում
Ազիզլու (գետակ)
Ազիզլու, Ղարաղոյուն, գետակ Սևանա լճի ավազանում, Սոթք գետի ձախակողմյան վտակը։ Վերջինիս է միանում Շատվան գյուղի հյուսիսից ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սոթք գետի վտակներ
Թադեոս Սոգինյան
Սոգինյան Թադեոս Անդրեասի, Սոգինյանց Տեր-Թադեոս Տեր-Անդրեասյան (ծննդյան թվականն անհայտ, Նոր Ջուղա - մահվան թվականն անհայտ, Մադրաս), XVIII դարի վերջին քառորդի և XIX դարի առաջին տասնամյակի հնդկահայ լուսավորական շարժման գործիչ, բանաստեղծ։
Գործունեություն
Մադրասում եղել է քահանա։ Տ․ Շմավոնյանի (որի օգնականն ու մտերիմն էր) տպարանում է տպագրվել Սոգինյանի «Տետրակ, որ կոչի ողբ Հայաստանեաց» (1791) պոեմը՝ նվիրված հայ ժողովրդի և երկրի առկա վիճակի ու ապագայի քննությանը։ Գրքում բարձրացված կենսական հարցերի լուծման ուղիները կապվում են հնդկահայ քաղաքացիական հրապարակախոսության ազատասիրական ավանդույթների հետ։ Պոեմը հետապնդել է հայ երիտասարդ սերնդին անհոգությունից սթափեցնելու նպատակ։ Բանաստեղծը կոչ է արել լուսավորվել, ուսումնասիրել եվրոպական ժողովուրդների փորձը և ջանալ ազատագրել սեփական հայրենիքը օտար տիրապետությունից։ Իբրև ուսանելի օրինակ՝ Սոգինյանը պոեմին կցել է Վալտերի գրչին պատկանող Պետրոս Մեծի կենսագրության մի հատվածի թարգմանությունը, ինչպես նաև իր գրած ներբողը՝ «Գովեստ կայսերն Պետրոսի»։ Սոգինյանն «Ազդարարում» հանդես է եկել ծրագրային բանսստեղծություններով (որոնք ստորագրել է նաև «Ուրախակից բարեկամ» ծածկանունով)։ Եղել է հնդկահայ գաղութի կողմից ռուսաց թագավորներին հղված նամակները կազմողներից, օժանդակել է Նոր Նախիջևան և Գրիգորուպոլիս նոր հիմնադրված քաղաքների հայության օգտին հանգանակություն կազմակերպելու գործին։
Մուրադյան վարժարան
Մուրադյան վարժարան, սփյուռքում գործող հայկական վարժարան։ Վարժարանը որոշակի դեր է կատարում հայ-ֆրանսիական մշակութային կապերի զարգացման գործում։ Սերտ կապի մեջ է Հայաստանի հետ։
Պատմություն
Հիմնադրվել է 1832 թվականին, Իտալիայի Պադուա քաղաքում, եվդոկացի մեծահարուստ Սամուել Մուրադյանի կտակով, Մխիթարյան միաբանության նախաձեռնությամբ (կոչվում է նաև Սամվել Մուրադյանի վարժարան)։
1846 թվականին տեղափոխվել է Փարիզ։ 1870 թվականին միացել է Վենետիկի Ռափայելյան վարժարանին՝ Մուրադ-Ռափայելյան ընդհանուր անունով։ 1929 թվականին նորից բացվել է Փարիզում։ Երկրորդ համաշխարհային պատերազմի ժամանակ փակվել է, վերաբացվել 1946 թվականին։
1848-1970 թվականներին այստեղ կիրառվել է ֆրանսիական միջնակարգ դպրոցի ծրագիրը (ուսման տեողությունը 6 տարի), ընդունվել են նախակրթարանն ավարտողները։ Այժմ Մուրադյան վարժարանում գործում է ժամանակակից ֆրանսիական լիցեյի ծրագրով։ Շրջանավարտներն ստանում են բակալավրի աստիճան և իրավունք՝ առանց քննության ընդունվելու համալսարան։ Վարժարանը որոշակի դեր է կատարում հայ-ֆրանսիական մշակութային կապերի զարգացման գործում։
Կատեգորիա:Ֆրանսիայի հայկական դպրոցներ Կատեգորիա:Նոր շրջանի հայկական դպրոցներ Կատեգորիա:Նորագույն շրջանի հայկական դպրոցներ
Դուբյագի (գյուղ, Զենկովի շրջան)
Դուբյագի (Дубяги), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դուբյագի գյուղում բնակվում էր 124 մարդ։ Բնակավայրը զբաղեցնում է 0,82 կմ² տարածք։ Բնակչության խտությունը կազմում էր 151,22 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
(7984) Մարիուս
(7984) Մարիուս (Marius), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 29-ին Զդենկա Վավրովայի կողմից Կլետում ։
Միջին հեռավորությունը Արեգակից կազմում է 2,632348 ա. մ., առավելագույնը մոտենում է 2,1054 ա. մ. հեռավորության վրա և հեռանում 3,1593 ա. մ. ։ Արեգակի շուրջ մեկ ամբողջական պտույտ է կատարում 1559,96 երկրային օրվա ընթացքում, իր ուղեծրով շարժվելով միջինում 0,230775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,07° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Օմիկրոն (տառ)
Օմիկրոնը (հունարեն` όμικρον), հունական այբուբենի տասնհինգերորդ տառն է։ Թվային արժեքն է` 70։ Այս տառից են առաջացել կիրիլիցայի, լատինական և հայկական այբուբենների O տառերը։
Սթիվ ՄաքՔերի
Սթիվ ՄաքՔերի (Steve McCurry, ), ամերիկացի ֆոտոլրագրող, առավելապես հայտնի իր հեղինակային «Աֆղան աղջիկը» լուսանկարի շնորհիվ, որն առաջին անգամ հայտնվել է National Geographic ամսագրի շապիկին։
Վաղ կյանք
ՄաքՔերին ծնվել է Ֆիլադելֆիայում, սովորել է Փենսիլվանիա նահանգի համալսարանում։ Ի սկզբանե ուսումնասիրել է կինեմատոգրաֆիա և կինո, բայց ի վերջո ստացել է թատերագետի աստիճան և գերազանցությամբ ավարտել համալսարանը 1974 թվականին։ Համալսարանական The Daily Collegian թերթի համար լուսանկարներ պատրաստելու ժամանակ սկսել է հետաքրքրվել լուսանկարչությամբ ։
Գործունեություն
Ֆոտոլրագրությամբ սկսել է զբաղվել Աֆղանական պատերազմի ժամանակ։ Տեղական հագուստ հագած՝ նա հատել է աֆղանա-պակիստանյան սահմանը վերահսկվող տարածքներում։
Նրա լուսանկարները հակամարտության առաջին լուսանկարներն էին և լայնորեն հրապարակվում էին․ նա նվաճել է Ռոբերտ Կապայի ոսկե մեդալը՝ որպես լավագույն արտասահմանյան ֆոտոթղթակից։ Հետագայում ՄաքՔերին շարունակեց պատրաստել միջազգային հակամարտությունների վերաբերյալ ֆոտոռեպորտաժներ, այդ թվում՝ Իրան-իրաքյան պատերազմի, Լիբանանի, Կամբոջայի, Ֆիլիպինների քաղաքացիական պատերազմների, Պարսից ծոցի պատերազմի մասին։
Նրա աշխատանքները հրապարակվել են ամբողջ աշխարհի զանազան ամսագրերում, սակայն առավել հաճախ National Geographic-ում։ 1986 թվականին դարձել է Magnum Photos-ի անդամ։
«Աֆղան աղջկա» լուսանկարը
ՄաքՔերին արել է իր ամենահայտնի լուսանկարը՝ «Աֆղան աղջիկը» Փեշևարայի մոտ գտնվող փախստականների համար նախատեսված ճամբարում։ Լուսանկարն անվանվել է National Geographic-ի պատմության «ամենահայտնի լուսանկար», և նրա դեմքը հայտնի է դարձել 1985 թվականի ամսագրի համարի շապիկին տեղադրվելուց հետո։ Լուսանկարը նաև լայնորեն օգտագործվել է բրոշյուրներում, պաստառներում և Amnesty International-ի օրացույցներում։
Ծանոթագրություններ
Կատեգորիա:Ամերիկացի ֆոտոլրագրողներ Կատեգորիա:Ամերիկացի լուսանկարիչներ
Բոչենագո
Բոչենագո  (Bocenago), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Կարմրակտուց ճայ
Կարմրակուց ճայ, ագռավների ընտանիքի թռչուն։ Նստակյաց է, քիչ տարածված։
Բոչենագո
Բնակչությունը կազմում է 398 մարդ (2008), բնակչության խտություն՝ 50 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38080։ Հեռախոսային կոդ՝ 0465։
Կարմրակտուց ճայ
Արտաքին կառուցվածք
Մարմնի երկարությունը 39-40 սմ է, թևերի բացվածքը՝ 73-90 սմ, կենդանի զանգվածը՝ 390-420 գ։ Փետրածածկը սև է, թևերը՝ լայն, կլորավուն, պոչի ծայրը՝ ուղղանկյունաձև կտրվածքով, ոտքերը՝ կարմիր, կտուցը՝ կարմիր՝ թեթևակի ներքև կեռված։ Նստած վիճակում թևերի ծայրերը հասնում են պոչի ծայրին։ Հասունի փետրածածկը կապտականաչ փայլով է, կտուցը և ոտքերը՝ կարմիր։
Բոչենագո
Քաղաքի հովանավոր պաշտպանը Սուրբ Մարգարիտան է։
Կարմրակտուց ճայ
Արտաքին տեսք
Երիտասարդն ավելի խամրած դարչնագույն սև է, կտուցը՝ ավելի կարճ, որի գույնը փոխվում է վարդագույնից նարնջագույն, նարնջագույնից խամրած կարմիր, ոտքերը՝ նարնջագույնից կարմիր։ Աղմկարար է, կերակրվում է երամներով՝ լեռների ծերպերին, մարգագետիններում, նոսր պտղատու այգիներում։ Թռիչքը չափազանց ճարպիկ է, նախքան հաջորդ կերակրավայր տեղափոխվելը հաճախ սավառնում է մեծ բարձրություններում։ Բնակվում է բարձրադիր ժայռոտ լեռներում, ձմռանը՝ ցածրադիր վայրերում։ Սնվում է անողնաշարավորներով, հատիկներով, պտուղներով։ Հարսանեկան զույգերը կազմվում են մշտական։ Խոսրովի անտառ արգելոցում բնադրատեղի ընտրման «վեճերը» տեղի են ունենում մարտի ընթացքում և շարունակվում մինչև ապրիլի 1-ին կեսը։
Բնադրում
Բնադրման փաստ է գրանցված կարճ թունելների խորշերում։ Թարմ ձվերով բներն ի հայտ են գալիս ապրիլի 2-րդ կեսից մայիսին։ Բույնը գավաթաձև է, ծավալուն, հիմքը՝ ցողուններից։ Բնադրում է ժայռաճեղքերում կամ խորշերում։ Դնում է 39 մմ տրամագծով, դեղին-սպիտակ՝ բաց դարչնագույն-դեղին վրձնախազերով 3-5 ձու։ Թխսակալում է էգը' 17-18 օր։ Ձագերը հայտնվում են մայիսի 1-ին տասնօրյակից, լիարժեք թռիչքի են դիմում 38-րդ օրը։ Ձագերին կերակրում է էգը, հազվադեպ՝ արուն։ Մեծ հետաքրքրություն են ներկայացնում հարևանությամբ բնադրող թռչունների հետ թռիչքային խաղերը, որոնք տեղի են ունենում օդում՝ հողմավար բազեի հետ զուգաթռիչքի ընթացքում, և ժամանցի տպավորություն են թողնում։
Բոչենագո
Արտաքին հղումներ
Կատեգորիա:Իտալիայի բնակավայրեր
Կարմրակտուց ճայ
Պատկերասրահ
Կատեգորիա:Թռչուններ այբբենական կարգով Կատեգորիա:Ագռավներ Կատեգորիա:Եվրասիայի թռչուններ
Սոլոմոնովո
Սոլոմոնովո (Соломоново), գյուղ Ուկրաինայի Անդրկարպատյան մարզի Ուժգորոդի շրջանում։ Բնակավայրը նախկինում նաև անվանվել է Սոլոմոն, Տիսոշոլոմոն։
2007 թվականի տվյալներով Սոլոմոնովո գյուղում բնակվում էր 1 342 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1332 թվականին հիմնադրված բնակավայրեր
Նենսի Դուպրի
Նենսի Դուպրի (Nancy Hatch Dupree, ), Աֆղանստանում Քաբուլի համալսարանի աֆղանական կենտրոնի տնօրեն։ 1962-1970 թվականներին Աֆղանստանի պատմությունն ուսումնասիրելիս գրել է հինգ գիրք։
Կենսագրություն
Դուպրին ծնվել է Հնդկաստանում՝ ամերիկացի ծնողների ընտանիքում։ Սովորել է Բառնարդ քոլեջում և Կոլումբիայի համալսարանում ։
Առաջին անգամ Աֆղանստան ժամանել է 1962 թվականին որպես դիվանագետի կին։ Մի քանի տարի անց հանդիպել է աֆղանական մշակույթի և պատմության պրոֆեսոր, հնագետ և գիտնական Լուիս Դուպրիին։ Նրանք սիրահարվել և ամուսնացել են՝ բաժանվելով իրենց նախկին ամուսիններից ։ Ամուսնական զույգը Քաբուլում միասին աշխատել է շուրջ 15 տարի՝ Աֆղանստանի մասին հավաքագրելով որքան հնարավոր է շատ աշխատություններ։ Նրանք շրջագայել են ողջ երկրում, կատարել հնագիտական պեղումներ իրենց Land Rover մեքենայով։ Աֆղանստանում քաղաքացիական պատերազմի տարիներին Նենսին գտնվել է Փեշավարում, որտեղ ղեկավարել է աֆղան փախստականների ռեսուրսային կենտրոնը ։
Լուիս և Նենսի Հոչ Դուպրի հիմնադրամ
Կազմակերպությունը կարողացել է հասնել որոշակի նպատակի. Աֆղանստանի որոշ հատվածների համար, որոնք հատկապես զուրկ են գրագիտությունից, ձեռք բերել և դպրոցներին ապահովել գրքերով։ Որպես ակտիվ հասարակական կազմակերպություն՝ հիմնադրամը չի կարողացել հասնել իր բոլոր նպատակներին անկայունության պատճառով։
Դուպրին միաժամանակ բնակվում է և Աֆղանստանում, և Հյուսիսային Կարոլինայում ։
Արտաքին հղումներ
Կատեգորիա:Ամերիկացի հնագետներ Կատեգորիա:Կոլումբիայի համալսարանի շրջանավարտներ Կատեգորիա:Կին հնագետներ
Շարիպովո (գյուղ, Սալավատսկի շրջան)
Շարիպովո (Шарипово, Шәрип), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 490 մարդ։
Ֆունկցիոնալ անալիզը Հայաստանում
Հայաստանում Ֆունկցիոնալ անալիզի, հետազոտություններն սկսվել են 1950-ական թվականներին ԵՊՀ-ում և ՀԽՍՀ ԳԱ մաթեմատիկայի և մեխանիկայի սեկտորում, ուսումնասիրվել են նոր տիպի եզրային խնդիրները հիլբերտյան տարածության մեջ Կոշիի օպերատորային խնդրին հանգեցնելու հարցերը (Ռաֆայել Ալեքսանդրյան)։ Պտտվող հեղուկի որակական տեսության մաթեմատիկական հետազոտություններին նվիրված աշխատանքների շարքի համար Ռաֆայել Ալեքսանդրյանը 1986 թվականին արժանացել է ԽՍՀՄ Պետական մրցանակի։ Հետագայում մի շարք մաթեմատիկոսների աշխատանքներով էապես ընդլայնվել է հետազոտությունների թեմատիկան ինչպես ֆունկցիոնալ անալիզի, այնպես էլ դիֆերենցիալ և ինտեգրալ հավասարումների բնագավառներում։ Հետազոտությունների հիմնական ուղղություններն են օպերատորների տեսությունը, օպերատորային հավասարումները, ինքնահամալուծ օպերատորային հավասարումները և դրանց սպեկտրային տեսությունը։ Կամայական ինքնահամալուծ օպերատորի ռեզոլվենտի տերմիններով ներմուծվել է սպեկտրի կորիզի գաղափարը, մշակվել է սեփական ֆունկցիոնալների լրիվ համակարգի կառուցման ունիվերսալ եղանակ, և ըստ այդ ֆունկցիոնալների՝ սպեկտրային վերլուծության վերաբերյալ թեորեմներ։ Ապացուցվել են նոր տիպի առնչություններ, որոնցից բխում են սպեկտրի որակական բնույթը բնորոշող հայտանիշներ (Ռաֆայել Ալեքսանդրյան, Ռ. Մկրտչյան)։ Բանախյան հանրահաշիվների տեսության մեջ ապացուցվել են թեորեմներ, որոնք զարգացնում են Հոֆմանի արդյունքները Ստոունի-Վայերշտրասի տիպի թեորեմների ընդհանրացման ուղղությամբ, ինչպես նաև Վեռների թեորեմների դիսկ–հանրահաշիվների մաքսիմալության և ընդհանրացրած անալիտիկ ֆունկցիաների հանրահաշիվների վերաբերյալ։ Հետազոտվել են որոշ դասերի բագմանդամային օպերատորային փնջի սպեկտրային հատկությունները, առաջարկվել է նրանց սեփական ֆունկցիոնալների կառուցման եղանակ։ Բացահայտվել են Շրեդինգերի հավասարումն ընդգրկող որոշ դասերի ոչ ստացիոնար օպերատորային հավասարումների լուծումների ասիմպտոտիկ համարյա պարբերականության պայմանները։
Կատեգորիա:Ֆունկցիոնալ անալիզ Կատեգորիա:Գիտությունը Հայաստանում
Ակասի Կայկիո
Ակասի Կայկիո (明石海峡大橋) կախովի կամուրջ Ճապոնիայում, իրար է միացնում Հոնսյու կղզու Կոբե քաղաքը Ավաձի կղզու քաղաքի հետ։ Կամրջի շինարարությունը սկսվել է 1988 թվականին և ավարտվել 1998 թվականի ապրիլի 5-ին։ Ճապոնական այս կառույցը աշխարհի ամենաերկար կախովի կամրջի տիտղոսը խլել է Դանիայի Սփրոգո և Զելանդիա կղզիների միջև գտնվող մեծ գոտի (Սթորեբաելթ) կոչվող կամրջից։ Վերջինիս կենտրոնական մասը մոտավորապես 1700 մ էր։ Նրա շինարարությունն ավարտվել էր Ակասի-Կայկյոյից մի փոքր շուտ՝ 1998 թվականին։ Ակասի-Կայկյոն հայտնի է նաև որպես Մարգարտյա կամուրջ։ Նրա շինարարության մեջ ներգրավվել է 2 միլիոն մարդ։ Շինարարությունը տևել է տասը տարի՝ և այն արժեցել է 3,6 մլրդ ԱՄՆ դոլար։ Կամրջի շինարարության ժամանակ պետք էր հաշվի առնել, որ աշխարհի ամենածանրաբեռնված ծովային փոխադրումների ճանապարհի՝ Ակասի նեղուցի խորությունը գերազանցում է 100 մ, դրա արագ ծանծաղուտային հոսանքը, Ռիխտերի սանդղակով մինչև 8,5 բալ ուժգնությամբ երկրաշարժերին դիմակայելու անհրաժեշտությունը և ժամում մինչև 180 մղոն 290 կմ արագությամբ թայֆունները։ 1995 թվականին կամուրջը դիմացավ Կոբեի երկրաշարժին, որի ուժգնությունը կազմում էր 7,3 բալ՝ ըստ Ռիխտերի սանդղակի, թեպետ երկրաշարժի արդյունքում կենտրոնական մասը երկարեց մոտավորապես 1 մ։ Ամենա մեծ հենասյունները ծովի մակերևույթից բարձր են 300 մ, իսկ կամրջի երկարությունը օրվա ընթացքում կարող է փոփոխվել ավելի քան 2 մ։
Ռոման Գրիգորյան
Ռոման Բաղդասարի Գրիգորյան, հայ ֆուտբոլիստ, կիսապաշտպան։
Կարիերա
Հաջորդ մրցաշրջանը նա սկսել է «Կոլոմնե» ակումբում, որ խաղում էր Ռուսաստանի երկրորդ դիվիզիոնում։ Նոր ակումբի կազմում իր դեբյուտը նա նշել է օգոստոսի 5-ին՝ մասնակցելով Լուխովիցիի «Սպարտակ» ակումբի հետ խաղին։ Այս անգամ Գրիգորյանը խաղացել է 90 րոպե, սակայն նրա թիմը պարտվել է 0:1 հաշվով ։ Օգոստոսի 20-ին նա խփել է իր առաջին գոլը պրոֆեսիոնալ մակարդակում՝ «Լոկոմոտիվի» դեմ խաղի 33-րդ րոպեին գրավելով Ռուսլան Աբլաևի պաշտպանած դարպասը ։ Դա միակ գոլն էր, որ նա խփել է ակումբի կազմում անցկացրած 18 հանդիպումներում։ Մրցաշրջանի արդյունքներով թիմն զբաղեցրել է 18-րդ տեղը վարկանշային աղյուսակում, ինչը նրան թույլ է տվել պահպանել տեղը երկրորդ դիվզիոնում, սակայն զրկվել է պրոֆեսիոնալ կարգավիճակից։
2003 թվականի մրցաշրջանը Գրիգորյանն անցկացրել է սիրողական մակարդակում՝ հանդես գալով վերակազմավորված «Տորպեդո ԶԻԼ» ակումբում։ Հետագայում նա հանդես է եկել մայրաքաղաքի «Տիտան» ակումբում, իսկ 2005 թվականին վերադարձել է Պոդոլսկի «Վիտյազ», սակայն այս անգամ ընդգրկվել է թիմի հիմնական կազմում։ Ակումբը մրցաշրջանը հաջող է սկսել, իսկ Գրիգորյանը պարբերաբար դաշտ է դուրս եկել։ Ակումբի կազմում իր առաջին գոլը նա խփել է Լիսկիի «Լոկոմոտիվի» դեմ խաղում, իսկ «Լոկոմոտիվ-Մ» ակումբի դեմ խաղում աչքի է ընկել դուբլով ։ «Վիտյազը» մրցաշրջանն ավարտել է երրորդ տեղում, ինչը նրան հնարավորություն չտվեց բարելավել իր կարգավիճակը։
2007 թվականի մրցաշրջանից առաջ Գրիգորյանը Սերգեյ Անոխինի և Վլադիմիր Կորոտկովի հետ լքել է Նովոկուզնեցկի ակումբը և երրորդ անգամ պայմանագիր կնքել «Վիտյազի» հետ ։ Երկրի առաջնությում ակումբն զբաղեցրել է առաջին տեղը՝ տասը միավորով առաջ անցնելով երկրորդ տեղն զբաղեցրած «Մետալուրգից»։ Գրիգորյանը պարբերաբար դաշտ էր դուրս գալիս մեկնարկային կազմում՝ մասնակցելով ընդհանուր առմամբ 29 հանդիպման։ Ակումբի կազմում իր առաջին գոլը նա խփել է հինգերորդ փուլի՝ «Զվեզդա» ակումբի դեմ խաղում, երբ նա երկու անգամ տասնմեկ մետրանոցից գրավել է հակառակորդի դարպասը ։ Մինչ առաջնության ավարտը նա խփել է տասնհինգ գոլ և զբաղեցրել երկրորդ տեղը ռմբարկուների շարքում ։ Որպես տարածաշրջանի հաղթող՝ «Վիտյազը» 2007 թվականի նոյեմբերին «Սպորտակադեմակումբի», Նովոռոսիյսկի «Չերնոմորեց», Ուլյանովսկի «Վոլգա» և Բառնաուլի «Դինամո» ակումբների հետ մասնակցել է Պրոֆեսիոնալ ֆուտբոլի լիգայի գավաթի խաղարկությանը, որը անցկացվել է Լուժնիկի մարզադաշտում։ Հաղթելով երեք խաղում և մեկ խաղն ավարտելով ոչ ոքի՝ «Վիտյազը» դարձել է առաջնության հաղթող։ Առաջնության ընթացքում Գրիգորյանը խփել է չորս գոլ՝ գոլերի քանակով զիջելով միայն իր ակումբակից Սերգեյ Անոխինին. Գրիգորյանը դարձել է առաջնության լավագույն կիսապաշտպան.
Առաջնությունում «Վիտյազն» զբաղեցրել է միջին տեղ՝ երկու տարի անընդմեջ զբաղեցնելով 11-րդ տեղ (2008, 2009)։ Առաջնության շրջանակներում Գրիգորյանն առաջին անգամ խաղադաշտ է դուրս եկել «2008 թվական»ին մարտի 27-ին՝ մասնակցելով առաջին փուլի՝ «Բալթիկայի» դեմ խաղին ։ Առաջին գոլը նա խփել է ԿԱՄԱԶ ակումբի դարպասը, որ պաշտպանում է Պլատոն Զախարչուկը։ Առաջին դիվիզիոնում անցկացրած երկու տարիների ընթացքում նա խփել է 28 գոլ։
2009 թվականի վերջին «Վիտյազի» ղեկավարությունը ֆինանսական խնդիրների պատճառով որոշել է հրաժարվել առաջին դիվիզիոնին մասնակցելուց, և Գրիգորյանն ազատ գործակալի կարգավիճակով տեղափոխվել է Յարոսլավլի «Շիննիկ» ակումբ՝ կնքելով երկու տարվա պայմանագիր ։ Նոր ակումբի կազմում իր դեբյուտը նա նշել է ապրիլի 7-ին՝ մասնակցելով երրորդ փուլի շրջաններում անցկացվող «Ժեմչուժինա Սոչիի» դեմ խաղին, իսկ մայիսի 13-ին խփել է իր առաջին գոլը՝ գրավելով Կուրսկի «Ավանգարդի» դարպասը ։ Այդ մրցաշրջանում նա խփել է ընդհանուր առմամբ երեք գոլ։ Հաջորդ տարի «Շիննիկը» մասնակցել է նոր հիմնադրված Ֆուտբոլի ազգային լիգային։ Ակումբի կազմում անցկացրած 20 խաղերում Գրիգորյանը խփել է ութ գոլ և կատարել հինգ գոլային փոխանցում՝ դառնալով թիմի լավագույն ռմբարկու ։
2011 թվականի օգոստոսի 17-ին Գրիգորյանը երեք տարով պայմանագիր է կնքել Սամարայի «Կռիլյա Սովետով» ակումբի հետ ։ Երեք օր անց նա նշել է իր դեբյուտը Ռուսաստանի Պրեմիեր լիգայում։ Քսանմեկերորդ փուլի՝ «Զենիթի» դեմ խաղում գլխավոր մարզիչ Անդրեյ Կոբելևը երկրորդ խաղակեսում նրան դաշտ է դուրս բերել Անտոն Բոբյորի փոխարեն ։ «Կռիլյա Սովետով» ակումբի կազմում իր առաջին գոլը Գրիգորյանը խփել է «սեպտեմբերի 17»-ին՝ այն բանից հետո, երբ փոխարինման է դուրս եկել «Մորդովիա» ակումբի դեմ խաղում։ Այդ խաղում «Կռիլյա Սովետով» ակումբը հաղթել է 3:2 հաշվով։ 2013 թվականի հունիսին Գրիգորյանը հեռացել է ակումբից ։
«Նեֆտեխիմիկ» ակումբում անցկացրած կարճ ժամանակաշրջանից հետո նա տեղափոխվել է «Տամբով», որտեղ կարճ ժամանակամիջոցում դարձել է առաջատար խաղացող, իսկ հետագայում նաև ակումբի լավագույն ռմբարկու։
2017 թվականին Գրիգորյանը տեղափոխվել է «Տամբով» ակումբ։
Դիզյունկցիա
Դիզյունկցիա (լատ. disjunctio - բաժանել), տրամաբանական գործողություն, որի ժամանակ պարզ ասույթներից կազմվում է բարդ ասույթ՝ «կամ» շաղկապի կիրառմամբ։ Ստացված բարդ ասույթն անվանում են դիզյունկտիվ ասույթ։ Սիմվոլիկ նշանակումն է՝ aVb (կարդացվում է՝ a կամ b)։ «V» սիմվոլը լատինական «vel» (կամ) շաղկապի առաջին տառն է ։ «Կամ» տրամաբանական շաղկապի համար ընդունված է կիրառել նաև այլ սիմվոլներ։